《七月二十三日奉寄濑溪书堂吴景朔因讯旧游》
宋代·林希逸

闻向秋山苦读书，吟中还解忆人无。强颜为客心何在，忍病哦诗骨正癯。

明月青山追昨梦，去年今日下姑苏。长桥一带关心否，问讯高阳旧酒徒。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。